SK Úradný vestník Európskej únie C 231/4

OZNÁMENIE O ŽIADOSTI O VYDANIE POVOLENIA NA PRIESKUM TEKUTÝCH A PLYNNÝCH UHĽOVODÍKOV NAZÝVANÉHO„COSTA DEL SOLE“

REGIÓN SICÍLIA

ASSESSORATO REGIONALE DELL'ENERGIA E DEI SERVIZI DI P.U. (REGIONÁLNY ODBOR ENERGETIKY A VEREJNÝCH SLUŽIEB) – DIPARTIMENTO REGIONALE DELL’ENERGIA (REGIONÁLNE ODDELENIE PRE ENERGETIKU)

UFFICIO REGIONALE PER GLI IDROCARBURI E LA GEOTERMIA (REGIONÁLNY ÚRAD PRE UHĽOVODÍKY A GEOTERMIU) (U.R.I.G.)

2013/C 231/06

Spoločnosť Irminio S.r.l. – so sídlom v Palerme, Italy na Via Principe di Villafranca, 50 – 90139 – IČ DPH/DIČ 03922140821, REA č. 160160, žiadosťou zo dňa 3. apríla 2013, adresovanej riaditeľovi odboru energetiky a verejných služieb (orgán, ktorý vydáva oprávnenia na ťažbu na území regiónu Sicília, so sídlom na viale Campania 36 – 90144 Palermo, Italy) požiadala v zmysle zákona č. 14 regiónu Sicília zo dňa 3. júla 2000 o povolenie na prieskum kvapalných a plynných uhľovodíkov, nazývané „Case la Rocca“, pre oblasť s rozlohou 8 000 ha (80 km2), ktorá sa nachádza na území obce Ragusa v provincii Ragusa. Oblasť bola vymedzená na mape I.G.M.I. č. 276 „Ragusa“ v mierke 1:100 000 a na mapách I.G.M.I. č. 276 IV SO „Donnafugata“, 276 III NE “Donnalucata”, 276 IV SE „Monte Renna“ a 276 IV NE „Comiso“.

Oblasť, ktorá je predmetom žiadosti, má tvar nepravidelného mnohouholníka tvoreného spojnicami medzi bodmi „A“, „B“, „C“, „D“, „E“, „F“, „G“, „H“.

Uvedené body sú vymedzené takto:

A. bod je totožný s bodom „O“ žiadosti o povolenie „Contrada Giardinello“. Bod sa nachádza na severnom okraji objektu Casa Veninata, v lokalite (contrada) Stanislao. Je uvedený na mape 276 IV SO „Donnafugata“;

B. bod je totožný s bodom „N“ žiadosti o povolenie „Contrada Giardinello“. Bod sa nachádza na severnom okraji objektu v nadmorskej výške 580 m v lokalite (contrada) Castiglione, približne 350 m severo-severozápadne od Villa Arezzo. Je uvedený na mape 276 IV NE „Comiso“;

C. bod je totožný s bodom „B“ povolenia „S. Anna“. Bod sa nachádza na severovýchodnom okraji objektov C. Cosentino v lokalite (contrada) Cento Pozzi. Je uvedený na mape 276 IV NE „Comiso“;

D. bod je totožný s bodom „A“ povolenia „S. Anna“. Bod svojou polohou zodpovedá južnému okraju objektu „Villa Monelli“ v lokalite (contrada) Badia. Je uvedený na mape 276 IV SE „Monte Renna“;

E. bod je totožný s bodom „E“ povolenia „S. Anna“. Bod sa nachádza na severnom okraji objektu „Casa Nifosi“ v nadmorskej výške 446 m v lokalite (contrada) Giubiliana. Je uvedený na mape 276 IV SE „Monte Renna“;

F. bod je totožný s bodom „D“ povolenia „S. Anna“. Bod sa nachádza na západnej strane rázcestia v nadmorskej výške 577 m v blízkosti lokality (contrada) Cimillà, medzi 5. a 6. kilometrom cesty spájajúcej obce Ragusa a Marina di Ragusa. Je uvedený na mape 276 IV SE „Monte Renna“;

G. bod je totožný s bodom „G“ povolenia „Ragusa“ a bodom „B“ povolenia „Irminio“. Bod tvorí vápencový stĺp, ktorý svojou polohou zodpovedá okraju „O“ objektov „Case Arezzo“ v lokalite (contrada) Pozzillo. Je uvedený na mape 276 IV SE „Monte Renna“;

H. bod je totožný s bodom „P“ žiadosti o povolenie „Contrada Giardinello“. Bod sa nachádza na juhovýchodnom okraji objektu v lokalite (contrada) Perrone, v nadmorskej výške cca 75 m, 325 m juhovýchodne od lokality (contrada) Perronello. Je uvedený na mape 276 III NE „Donnalucata“;

Zemepisné súradnice

Bod Zemepisná dĺžka V (M. Mario) Zemepisná šírka A 2° 06′ 02,85″ 36° 52′ 29,92″ B 2° 10′ 41,42″ 36° 55′ 59,93″ C 2° 14′ 07,72″ 36° 55′ 08,73″ D 2° 09′ 26,66″ 36° 53′ 12,66″ E 2° 10′ 50,50″ 36° 51′ 35,87″ F 2° 13′ 35,88″ 36° 52′ 51,54″ G 2° 13′ 01,00″ 36° 50′ 51,09″ H 2° 09′ 16,10″ 36° 47′ 59,10″

Záujemcovia môžu predkladať žiadosti o povolenie pre túto oblasť do 90 dní odo dňa uverejnenia tohto oznámenia v Úradnom vestníku Európskej únie. Žiadosti doručené po uplynutí tejto lehoty sa nezohľadnia. Rozhodnutie o udelení povolenia na prieskum sa vydá do šiestich mesiacov od dátumu uzávierky na predkladanie prípadných konkurenčných žiadostí. Podľa článku 5 ods. 1 smernice 94/22/ES sa okrem toho oznamuje, že kritériá, na základe ktorých sa vydávajú povolenia na vyhľadávanie, povolenia na prieskum a koncesie na ťažbu, už boli uverejnené v Úradnom vestníku Európskych spoločenstiev C 396 z 19. decembra 1998 na základe legislatívneho dekrétu č. 625 prezidenta republiky z 25. novembra 1996 [uverejneného v Gazzetta ufficiale della Repubblica Italiana (úradný vestník Talianskej republiky) č. 293 zo 14. decembra 1996], ktorým sa daná smernica transponuje do talianskeho práva a uplatňuje v talianskom právnom systéme. Tieto kritériá boli špecifikované uvedenom v zákone č. 14 regiónu Sicília z 3. júla 2000, uverejnenom v Gazzetta Ufficiale della Regione Siciliana (úradnom vestníku regiónu Sicília) č. 32 zo 7. júla 2000.

Podmienky a požiadavky týkajúce sa realizácie alebo zastavenia prác boli stanovené jednak v uvedenom regionálnom zákone č. 14 regiónu Sicília z 3. júla 2000 a jednak v štandardnej špecifikácii (disciplinare tipo) prijatej dekrétom riaditeľstva pre priemysel č. 91 z 30. októbra 2003 (uverejnenom v úradnom vestníku regiónu Sicília č. 49 časti I zo 14. novembra 2003) a dekrétom č. 88 z 20. októbra 2004 (uverejnenom v úradnom vestníku regiónu Sicília č. 46 časti I z 5. novembra 2004).

Podklady k žiadosti sú záujemcom k dispozícii v Ufficio Regionale per gli Idrocarburi e la Geotermia (Regionálny odbor pre uhľovodíky a geotermiu), Dipartimento del Corpo Regionale delle Miniere (Regionálna správa priemyslu a baní), Via Ugo La Malfa no 101 c.a.p. 90146 Palermo, Italy.